open-index/open-wikipedia-markdown huggingface dataset:
เตงเลียง

**เตงเลียง** ( ค.ศ. 251-265) มีชื่อในภาษาจีนกลางว่า **เติ้ง เหลียง** () เป็นขุนนางของรัฐจ๊กก๊กในยุคสามก๊กของจีน หลังการล่มสลายของจ๊กก๊ก เตงเลียงได้มาเป็นขุนนางของราชวงศ์จิ้นตะวันตก

## ประวัติ
เตงเลียงเป็นชาวอำเภอซินเอี๋ย (新野縣 *ซินเหย่เซี่ยน*) เมืองงีหยง (義陽郡 *อี๋หยางจฺวิ้น*) ซึ่งปัจจุบันคืออำเภอซินเหย่ มณฑลเหอหนาน สืบเชื้อสายจากเตงอู (鄧禹 *เติ้ง ยฺหวี่*) ขุนพลของจักรพรรดิฮั่นกองบู๊ (漢光武帝 *ฮั่นกวางอู่ตี้*) ในช่วงต้นราชวงศ์ฮั่นตะวันออก บิดาของเตงเลียงคือเตงจี๋ (鄧芝 *เติ้ง จือ*) ขุนนาง นักการทูต และขุนพลของรัฐจ๊กก๊กในยุคสามก๊ก

เตงจี๋บิดาของเตงเลียงย้ายไปมณฑลเอ๊กจิ๋ว (益州 *อี้โจว*) ในช่วงปลายยุคราชวงศ์ฮั่นตะวันออก ขึ้นมามีตำแหน่งสูงสุดเป็นขุนพลทหารม้าและรถรบ (車騎將軍 *เชอฉีเจียงจฺวิน*) ของรัฐจ๊กก๊ก และมีบรรดาศักดิ์เป็นหยางอู่ถิงโหว (陽武亭侯)

ในปี ค.ศ. 251 เตงจี๋เสียชีวิต เตงเลียงสืบทอดบรรดาศักดิ์หยางอู่ถิงโหวของบิดา 

ในช่วงศักราชจิ่งเย่า (景耀; ค.ศ. 258-263) ในรัชสมัยของเล่าเสี้ยนจักรพรรดิแห่งจ๊กก๊ก เตงเลียงขึ้นมามีตำแหน่งเป็นเจ้าพนักงานคัดเลือกฝ่ายซ้ายของสำนักราชเลขาธิการ (尚書左選郎 *ช่างชูจั๋วเสฺวี่ยนหลาง*)

ในปี ค.ศ. 263 เตงงายขุนพลของวุยก๊กที่เป็นรัฐอริของจ๊กก๊กนำกำลังทหารโจมตีจ๊กก๊ก เตงงายเอาชนะจูกัดเจี๋ยมขุนพลจ๊กก๊กได้ในการรบที่อำเภอกิมก๊ก (緜竹 *เหมียนจู๋*) เล่าเสี้ยนจักรพรรดิแห่งจ๊กก๊กทรงตัดสินพระทัยยอมจำนนต่อเตงงาย จึงทรงส่งเตงเลียงซึ่งเวลานั้นเป็นนายกองทหารม้าคุ้มกัน (駙馬都尉 *ฟู่หม่าตูเว่ย์*),  เจาจิ๋วผู้เป็นที่ปรึกษาผู้ใหญ่ราชสำนัก (光祿大夫 กวางลู่ต้าฟู) และเตียวเซียผู้เป็นขุนนางมหาดเล็ก (侍中 *ชื่อจง*) ให้นำตราพระราชลัญจกรไปมอบให้เตงงายเพื่อขอยอมจำนน 

หลังการล่มสลายของจ๊กก๊ก เตงเลียงได้รับราชการเป็นขุนนางของราชวงศ์จิ้นตะวันตก ในช่วงศักราชไท่ฉื่อ (泰始; ค.ศ. 266-274) ในรัชสมัยของสุมาเอี๋ยนจักรพรรดิแห่งราชวงศ์จิ้นตะวันตก เตงเลียงดำรงตำแหน่งเป็นเจ้าเมือง (太守 *ไท่โฉ่ว*) ของเมืองก๋งฮาน/เกงฮัน (廣漢 *กว่างฮั่น*)

## ดูเพิ่ม
* รายชื่อบุคคลในยุคสามก๊ก

## อ้างอิง

## บรรณานุกรม
* ตันซิ่ว (คริสต์ศตวรษที่ 3). *[[สามก๊กจี่]]* (*ซันกั๋วจื้อ*).
* ฝาง เสฺวียนหลิง (648). *[[จิ้นชู]]*.

หมวดหมู่:ขุนนางของจ๊กก๊ก
หมวดหมู่:ข้าราชการในยุคราชวงศ์จิ้น
มาววี

**มาววี** (ฮาวาย/มาวรี: ) เป็นวีรบุรุษวัฒนธรรมและอันธพาลผู้ยิ่งใหญ่ในเรื่องปรัมปราพอลินีเชีย มาววีได้รับการนับถือน้อยมากเพราะไม่ถือกันว่าเป็นเทพเจ้า (มนุษย์ครึ่งเทพ) แต่ถือเป็นวีรบุรุษในคติชนมากกว่า ต้นกำเนิดของมาววีมีความแตกต่างกันไปในแต่ละวัฒนธรรม แต่วีรกรรมหลัก ๆ หลายครั้งของมาววียังคงค่อนข้างคล้ายคลึงกัน

เรื่องราววีรกรรมและการผจญภัยของมาววีได้รับการเล่าขานไปทั่วพื้นที่ส่วนใหญ่ของพอลินีเชีย ซึ่งสามารถสืบย้อนไปได้ไกลทางตะวันตกถึงหมู่เกาะนอกชายฝั่งของเกาะนิวกินี บางวีรกรรมที่ปรากฏทั่วไปในวัฒนธรรมพอลินีเชีย ได้แก่ การขโมยไฟจากยมโลกมาให้มนุษย์, การใช้ตะขอวิเศษเกี่ยวเอาหมู่เกาะขึ้นมา และการจับดวงอาทิตย์เพื่อยืดช่วงเวลากลางวันให้ยาวขึ้น ลักษณะของเมาอิที่นำเสนอออกมามีความแตกต่างกันไปในแต่ละชนชาติ ตั้งแต่ชายหนุ่มรูปงาม ไปจนถึงนักบวชพเนจรชราผู้เฉลียวฉลาด แม้กล่าวกันว่ามาววีนั้นมีลักษณะเป็นอันธพาลหรือ "kolohe" อย่างมาก  แต่หลายสิ่งที่มาววีทำก็เพื่อทำให้ชีวิตของผู้คนดีขึ้น

## ในวัฒนธรรมประชานิยม

มาววีปรากฏในภาพยนตร์แอนิเมชันคอมพิวเตอร์ 3 มิติแนวดนตรีของวอลต์ดิสนีย์แอนิเมชันสตูดิโอส์ใน ค.ศ. 2016 เรื่อง *[[ผจญภัยตำนานหมู่เกาะทะเลใต้]]* (*Moana*) และภาพยนตร์ภาคต่อใน ค.ศ. 2024 เรื่อง *[[โมอาน่า 2]]* (*Moana 2*) มาววีในภาพยนตร์ให้เสียงพากย์โดยดเวย์น จอห์นสัน มาววีในภาพยนตร์ถูกพ่อแม่ที่เป็นมนุษย์ทอดทิ้งตั้งยังเป็นทารก  เหล่าเทพรู้สึกสงสารจึงทำให้มาววีเป็นครึ่งเทพและมอบตะขอตกปลาวิเศษที่ทำให้มาววีมีความสามารถในการเปลี่ยนแปลงรูปร่าง มาววีกระทำปาฏิหาริย์ต่าง ๆ เพื่อให้ได้ความรักจากมนุษยชาติคืนมา การกระทำปาฏิหาริย์แต่ละครั้งจะทำให้มาววีได้รับรอยสักที่เคลื่อนไหวได้ เป็นที่เล่าขานว่ามาววีขโมยหัวใจของเทฟิติ เทพีแห่งเกาะผู้ทรงพลังและเป็นผู้สร้างชีวิต โมอาน่า ตัวละครเอกของภาพยนตร์โน้มน้าวมาววีให้ช่วยเหลือเธอในการนำหัวใจของเทฟิติไปคืน ในเพลงที่มาววีร้องชื่อ "ยัวร์เวลคัม" (You're Welcome; "ไม่ต้องห่วง") ที่ประพันธ์โดยลิน-มานูเอล มิรันดา มาววีกล่าวถึงวีรกรรมต่าง ๆ ของตนที่ถูกพูดถึงในนิทานพื้นบ้าน มาววีรูปแบบนี้มีการผสมผสานองค์ประกอบจากเรื่องเล่าพอลินีเชียต่าง ๆ

## อ้างอิง

## บรรณานุกรม
*E.R. Tregear, *[https://books.google.com/books?id=9KUTAAAAYAAJ&q=Maui Maori-Polynesian Comparative Dictionary]* (Lyon and Blair: Lambton Quay, 1891).
*M. Beckwith, *Hawaiian Mythology* (University of Hawaii Press: Honolulu, 1970).
*W.D. Westervelt, *Legends of Maui* (Hawaiian Gazette: Honolulu, 1910).
*W.D. Westervelt, *Legends of Gods and Ghosts (Hawaiian Mythology)* (Press of George H. Ellis, Co.: Boston, 1915). 
*E.S. Craighill Handy, *Polynesian Religion* (The Museum of Polynesian Religion: Honolulu, 1927).
*Westervelt, W.D. (2010). *Legends of Ma-ui: A demi god of Polynesia, and of his mother Hina.* Honolulu, HI: The Hawaiian Gazette Co.
*Westervelt, W. D. (n.d.). V. Retrieved April 10, 2019, from http://www.sacred-texts.com/pac/maui/maui08.htm
*Westervelt, W. D. (n.d.). II. Retrieved April 10, 2019, from http://www.sacred-texts.com/pac/maui/maui05.htm

## แหล่งข้อมูลอื่น
*


หมวดหมู่:วีรชนในเรื่องปรัมปราและตำนาน
หมวดหมู่:บุคคลในตำนานพอลินีเชีย
หมวดหมู่:เทพเจ้าพอลินีเชีย
หมวดหมู่:เทพเจ้าอันธพาล
เลอโนโว

**เลอโนโวกรุ๊ป จำกัด** () มีชื่อทางการค้าเป็น **เลอโนโว** (,  , ) เป็นบริษัทเทคโนโลยีข้ามชาติของจีนที่เชี่ยวชาญด้านการออกแบบ การผลิต และการตลาดในผลิตภัณฑ์อิเล็กทรอนิกส์สำหรับผู้บริโภค, คอมพิวเตอร์ส่วนบุคคล, ซอฟต์แวร์, โซลูชั่นทางธุรกิจ และบริการที่เกี่ยวข้อง สำนักงานใหญ่ตั้งอยู่ที่ปักกิ่งและมอร์ริสวิลล์ รัฐนอร์ธแคโรไลนา สหรัฐ บริษัทมีศูนย์วิจัยในสำนักงานใหญ่, ในที่อื่น ๆ ในประเทศจีน, ในชตุทการ์ท ประเทศเยอรมนี และในยามาโตะ ประเทศญี่ปุ่น

เลอโนโวเดิมเป็นส่วนหนึ่งของสถาบันวิจัยของรัฐบาล บริษัทในตอนนั้นมีชื่อว่า Legend ได้พัฒนาอุปกรณ์อิเล็กทรอนิกส์มากมายก่อนที่จะมุ่งเน้นไปที่คอมพิวเตอร์ส่วนบุคคล ผู้ร่วมก่อตั้ง หลิ่ว เฉฺวียนจื้อ จัดตั้งบริษัท Legend ที่ฮ่องกงเพื่อพยายามระดมทุน และได้รับอนุญาตให้สร้างคอมพิวเตอร์ในประเทศจีนสำเร็จ บริษัทนี้จัดให้อยู่ในตลาดหลักทรัพย์ฮ่องกงเมื่อ ค.ศ. 1994 และกลายเป็นผู้ผลิตคอมพิวเตอร์ส่วนบุคคลรายใหญ่สุดในประเทศจีนและท้ายที่สุดก็รวมถึงในเอเชีย บริษัทยังเป็นผู้จัดจำหน่ายเครื่องพิมพ์เอชพี, คอมพิวเตอร์พกพาโตชิบา และอื่น ๆ ในประเทศอีกด้วย หลังบริษัทเปลี่ยนชื่อเป็นเลอโนโว จึงเข้าซื้อกิจการธุรกิจพีซีของ IBM รวมถึงสายผลิตภัณฑ์ ThinkPad ใน ค.ศ. 2005 จากนั้นจึงขยายกิจการไปยังต่างประเทศอย่างรวดเร็ว ใน ค.ศ. 2013 เลอโนโวกลายเป็นผู้จำหน่ายคอมพิวเตอร์ส่วนบุคคลรายใหญ่ที่สุดในโลกตามหน่วยยอดขายเป็นครั้งแรก และยังคงถือครองสถิตินั้นต่อ (ณ ค.ศ. 2024)

## ประวัติ
### 1984–1993: ก่อตั้งและประวัติศาสตร์ช่วงต้น
เลอโนโวก่อตั้งที่ปักกิ่งในวันที่ 1 พฤศจิกายน ค.ศ. 1984 โดยทีมวิศวกรที่นำโดยหลิ่ว เฉฺวียนจื้อและ Danny Lui ภายใต้ชื่อ **Legend** ตอนแรกบริษัทมีความเชี่ยวชาญด้านโทรทัศน์ก่อนเปลี่ยนมาผลิตและทำการตลาดคอมพิวเตอร์

หลิ่ว เฉฺวียนจื้อและกลุ่มวิศวกรผู้เชี่ยวชาญ 10 คนกับ Danny Lui สถาปนาเลอโนโวที่ปักกิ่งอย่างเป็นทางการในวันที่ 1 พฤศจิกายน ค.ศ. 1984 ด้วยเงิน 200,000 เหรินหมินปี้ รัฐบาลจีนอนุมัติการจัดตั้งบริษัทเลอโนโวในวันเดียวกัน

## ชื่อ

## อ้างอิง

## อ่านเพิ่ม
* 
* 

## แหล่งข้อมูลอื่น

* lenovo.com


หมวดหมู่:ตราสินค้าจีน
หมวดหมู่:บริษัทที่มีฐานในปักกิ่ง
หมวดหมู่:บริษัทที่มีรายชื่อในตลาดหลักทรัพย์ฮ่องกง
หมวดหมู่:บริษัทคอมพิวเตอร์ของประเทศจีน
หมวดหมู่:บริษัทฮาร์ดแวร์คอมพิวเตอร์
หมวดหมู่:บริษัทระบบคอมพิวเตอร์
หมวดหมู่:การโทรศัพท์ภาพ
ศิมรี (บุตรสาลู)

**ศิมรี** (; , *Zīmrī*,  *"น่ายกย่อง"*) บุตรสาลู เป็นเจ้าชายหรือผู้นำของตระกูลในเผ่าสิเมโอนในช่วงการอพยพของชาวอิสราเอลในถิ่นทุรกันดารในขณะที่กำลังเข้าใกล้แผ่นดินแห่งพระสัญญา หนังสือกันดารวิถีในคัมภีร์ฮีบรูเล่าเรื่องที่ศิมรีเข้าร่วมกระทำบาปแห่งเปโอร์ที่อาบีลาหรือชิทธีม โดยเล่นชูกับคอสบีหญิงชาวมีเดียน จากบาปครั้งนี้ ฟีเนหัสหลานชายของอาโรนจึงสังหารทั้งคู่โดยใช้หอกแทงขณะทั้งคู่มีเพศสัมพันธ์กัน ()

ชาวอิสราเอลใช้เหตุการณ์นี้เป็นข้ออ้างในการทำสงครามของชาวมีเดียนในกันดารวิถี 31

## หมายเหตุ

## อ้างอิง

หมวดหมู่:บุคคลจากหนังสือกันดารวิถี
หมวดหมู่:เผ่าสิเมโอน
หมวดหมู่:เหยื่อฆาตกรรมในคัมภีร์ไบเบิล
หมวดหมู่:เสียชีวิตจากการถูกแทง
หมวดหมู่:โคทองคำ
จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

**การเลือกตั้ง[[สมาชิกสภาผู้แทนราษฎรจังหวัดพิจิตร]] พ.ศ. 2512** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 กำหนดให้มีขึ้นในวันที่ 10 กุมภาพันธ์ พ.ศ. 2512 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเพิ่มจากการเลือกตั้งครั้งก่อนเมื่อเดือนธันวาคม พ.ศ. 2500 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้ง

## ดูเพิ่ม
* จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
* จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518

## อ้างอิง

พิจิตร
หมวดหมู่:การเลือกตั้งในจังหวัดพิจิตร
ศิมรี

**ศิมรี** (; , *Zīmrī*) อาจหมายถึง:

*บุคคล 2 คนในคัมภีร์ไบเบิล:
**ศิมรี (บุตรสาลู) เจ้าชายของเผ่าสิเมโอนในช่วงเวลาที่ชาวอิสราเอลอยู่ในถิ่นทุรกันดาร
**ศิมรี (กษัตริย์) กษัตริย์แห่งอิสราเอลหลังเอลาห์และก่อนอม-รี
*ศิมรี (ประชาชาติ) ประชาชาติที่ถูกกล่าวถึงในหนังสือเยเรมีย์
จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดพิจิตร]] ธันวาคม พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 กำหนดให้มีขึ้นในวันที่ 15 ธันวาคม พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกุมภาพันธ์ พ.ศ. 2500 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้ง

## ดูเพิ่ม
* จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500
* จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512

## อ้างอิง

พิจิตร
หมวดหมู่:การเลือกตั้งในจังหวัดพิจิตร
นาโบท

**นาโบท** (; ; ) เป็นพลเมืองของเมืองยิสเรเอล ในหนังสือพงศ์กษัตริย์ฉบับที่ 1 ในคัมภีร์ฮีบรูระบุว่านาโบทถูกสั่งประหารชีวิตโดยเยเซเบลราชินีแห่งราชอาณาจักรอิสราเอล เพื่อให้กษัตริย์อาหับพระสวามีเข้าครอบครองสวนองุ่นของนาโบทได้

## เรื่องเล่า
1 พงศ์กษัตริย์ 21:1–16 เล่าว่านาโบทเป็นเจ้าของสวนองุ่นที่อยู่ข้างพระราชวังของอาหับในยิสเรเอล อาหับตรัสขอซื้อสวนองุ่นของนาโบทเพื่อใช้ทำเป็นสวนผัก (หรือสวนสมุนไพร) นาโบททูลปฏิเสธเพราะที่ดินนี้เป็นมรดกของบรรพบุรุษ บางคนตั้งทฤษฎีว่านาโบทกลัวที่ฝ่าฝืนธรรมบัญญัติของโมเสสซึ่งห้ามการขายที่ดินถาวร

เยเซเบลทรงแก้ปัญหานี้ โดยทรงพระอักษรในพระนามของอาหับส่งไปยังผู้ใหญ่และเจ้านายของเมืองยิสเรเอล ในพระอักษร ผู้ใหญ่และเจ้านายได้รับคำสั่งให้จัดงานถืออดอาหารและให้นาโบทนั่งในที่นั่งอันมีเกียรติ จากนั้นจึงนำพยานสองคนมากล่าวหา (เท็จ) ว่านาโบทแช่งพระเจ้าและกษัตริย์ แล้วพวกเขาทั้งหลายจึงเอาหินขว้างนาโบทจนตายนอกเมือง นักวิเคราะห์สังเกตว่าคำสั่งเหล่านี้จงใจให้ปฏิบัติตามแนวทางของพระคัมภีร์เกี่ยวกับกระบวนการยุติธรรมทางอาญาเพื่อไม่ให้สาธารณชนสงสัยว่ามีการเล่นไม่ซื่อ อย่างไรก็ตาม เยเซเบลทรงเรียกพยานสองคนอย่างชัดเจนว่าเป็น "อันธพาล" อาจหมายถึงว่าเป็นผู้เต็มใจที่จะทำทุกสิ่งเพื่อให้ได้เงิน 

การสมคบคิดประสบผลสำเร็จ ศพของนาโบทก็ถูกสุนัขจรจัดเลีย

## อ้างอิง

## อ่านเพิ่มเติม

* 
* 
* 
* 
* Andersen, F. I. (1966). The socio-juridical background of the Naboth incident. Journal of Biblical Literature, 85(1), 46-57.
* Beach, E. F. (2005). The Jezebel letters: Religion and politics in ninth-century Israel. Fortress Press.
* 
* 
* Ben-Barak, Z. (1981). Meribaal and the system of land grants in ancient Israel. Biblica, 62(1), 73-91.
* 
* 
* 
* 
* 
* 
* 
* 
* 
* 
* Franklin, N., Ebeling, J. R., Guillaume, P., & Appler, D. (2017). Have we found Naboth's vineyard at Jezreel? Biblical archaeology review, 43(6), 49-54.
* 
* 
* Gora, Kennedy. (2008). Postcolonial readings of 1 Kings 21: 1-29 within the context of the struggle for land in Zimbabwe: from colonialism to liberalism to liberation, to the present (Doctoral dissertation).
* 
* 
* 
* 
* 
* Huizenga, Kirk. (2013). Exegetical analysis 1 Kings 21:1-16. Phoenix Seminary. Phoenix, Arizona. via Academia
* Isager, Signe, and Bilde, Per. (1990). Kings and gods in the Seleucid empire. A question of landed property in Asia Minor. Religion and religious practice in the Seleucid kingdom, 79-90.
* 
* 
* Kitz, A. M. (2015). Naboth's vineyard after Mari and Amarna. Journal of Biblical Literature, 134(3), 529-545.
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*  
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* Williamson, H. G. M. (2007). The Stories about Naboth the Jezreelite: A Source, Composition, and Redaction Investigation of 1 Kings 21 and Passages in 2 Kings 9.
* 
* 
* 

หมวดหมู่:เหยื่อฆาตกรรมในคัมภีร์ไบเบิล
หมวดหมู่:บุคคลจากหนังสือพงศ์กษัตริย์
หมวดหมู่:เอลียาห์
หมวดหมู่:เสียชีวิตจากการปาหิน
หมวดหมู่:เยเซเบล
จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500

**การเลือกตั้ง[[สมาชิกสภาผู้แทนราษฎรจังหวัดพิจิตร]] กุมภาพันธ์ พ.ศ. 2500** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 กำหนดให้มีขึ้นในวันที่ 26 กุมภาพันธ์ พ.ศ. 2500 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2495 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้ง

## ดูเพิ่ม
* จังหวัดพิจิตรในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500

## อ้างอิง

พิจิตร
หมวดหมู่:การเลือกตั้งในจังหวัดพิจิตร
ตำบลโคกช้าง (อำเภอเดิมบางนางบวช)

**โคกช้าง** เป็นตำบลในอำเภอเดิมบางนางบวช จังหวัดสุพรรณบุรี เดิมเคยเป็นตำบลในอำเภอบางระจัน จังหวัดสิงห์บุรี

## ที่ตั้งและอาณาเขต
ตำบลโคกช้าง มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลดงคอน และตำบลบางขุด (อำเภอสรรคบุรี จังหวัดชัยนาท)
* **ทิศตะวันออก** ติดต่อกับตำบลพักทัน และตำบลสระแจง (อำเภอบางระจัน จังหวัดสิงห์บุรี)
* **ทิศใต้** ติดต่อกับตำบลทุ่งคลี ตำบลยางนอน และตำบลเขาพระ
* **ทิศตะวันตก** ติดต่อกับตำบลเดิมบาง

## ประวัติ
โคกช้าง เป็นตำบลเก่าแก่ของอำเภอสิงห์ (อำเภอบางระจัน) จังหวัดสิงห์บุรี ปี พ.ศ. 2454 กระทรวงมหาดไทยประกาศแยกพื้นที่ตำบลโคกช้าง ของอำเภอสิงห์ ไปเป็นส่วนหนึ่งของอำเภอที่จัดตั้งขึ้นใหม่ คือ "อำเภอเดิมบาง"**** ขึ้นกับเมืองสุพรรณบุรี โดยชื่อ "โคกช้าง" มาจากที่มีเนินขนาดใหญ่ตั้งอยู่พอมาถึงช่วงฤดูน้ำหลากได้มีฝูงช้างจำนวนมากมาอาศัยอยู่บนเนินสูง จึงเรียกชื่อว่า *โคกช้าง*

ปี พ.ศ. 2492 ขุนธรรมรัฐธุราทร (ธรรมรัฐ โรจนสุนทร) ผู้ว่าราชการจังหวัดสุพรรณบุรี ได้ประกาศแยกหมู่ 3–4 ของตำบลเขาดิน และหมู่ 3, 6–7 ของตำบลโคกช้าง ออกไปตั้งเป็น ตำบลทุ่งคลี 

## การปกครองส่วนภูมิภาค

### การปกครองส่วนภูมิภาค
ตำบลโคกช้างแบ่งพื้นที่การปกครองออกเป็น 10 หมู่บ้าน ได้แก่

* **หมู่ที่ 1** บ้านสามเอก
* **หมู่ที่ 2** บ้านห้วยหวาย
* **หมู่ที่ 3** บ้านเจ็ดอาร์
* **หมู่ที่ 4** บ้านหนองตาแก้ว
* **หมู่ที่ 5** บ้านหนองบอน
* **หมู่ที่ 6** บ้านหนองกรด
* **หมู่ที่ 7** บ้านใหม่คันคลอง
* **หมู่ที่ 8** บ้านริ้วกรูด
* **หมู่ที่ 9** บ้านหนองกลับ
* **หมู่ที่ 10** บ้านสามเอกเหนือ

### การปกครองส่วนท้องถิ่น
ตำบลโคกช้างเดิมมีฐานะเป็นสภาตำบลโคกช้าง ในปี พ.ศ. 2517 ต่อมาปี พ.ศ. 2538 สภาตำบลโคกช้างมี 10 หมู่บ้าน พื้นที่ 42.0 ตารางกิโลเมตร ประชากร 4,240 คน และ 1,087 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลโคกช้างอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลโคกช้าง

## อ้างอิง

โคกช้าง
โคกช้าง
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดกำแพงเพชร]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และอำเภอลานกระบือ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, อำเภอไทรงาม, อำเภอคลองลาน และกิ่งอำเภอทุ่งทราย

## ดูเพิ่ม
* จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

กำแพงเพชร
หมวดหมู่:การเลือกตั้งในจังหวัดกำแพงเพชร
อาหารจากเส้น

[thumb|[บะหมี่]]
[thumb|[ก๋วยเตี๋ยว]]
**อาหารจากเส้น** เป็นประเภทของอาหารที่ได้รับความนิยมในหลายประเทศ เช่นใน เอเชียตะวันออก และ อุษาคเนย์ รวมไปถึงบางส่วนของยุโรป โดยมีความหลากหลายต่างไปตามแต่ละประเทศ ทั้งด้านวัตถุดิบที่ใช้, ขนาดและรูปร่างของเส้น และ วิธีการประกอบอาหาร เป็นต้น

อาหารจากเส้นที่พบได้ทั่วไปที่สุดในประเทศไทยคือ ก๋วยเตี๋ยว ซึ่งเป็นอาหารประเภทเส้นที่ทำจากแป้งข้าวเจ้า และมีสีขาว แต่หลายคนใช้คำว่าก๋วยเตี๋ยวในการเรียกรวมอาหารจากเส้นทั้งหมดไปด้วยแม้จะทำจากวัตถุดิบอื่นก็ตาม อย่างไรก็ตาม นอกจากก๋วยเตี๋ยวแล้วยังมีอาหารจากเส้นซึ่งทำโดยวัตถุดิบอื่น ๆ อีกหลายชนิด เช่น ราเม็ง หรือ อูดง ซึ่งทำจากแป้งสาลี, พาสตา ซึ่งทำจากแป้งข้าวสาลีดูรัม และ โซบะ ซึ่งทำจากแป้งบักวีต เป็นต้น

## อาหารจากเส้นแบ่งตามวัตถุดิบทำเส้น
อาหารประเภทเส้นสามารถทำขึ้นได้จากวัตถุดิบต่างกันออกไปหลากหลาย แม้ว่าจะมีข้อยกเว้นอยู่บ้าง แต่โดยทั่วไปแล้วอาจแบ่งตามวัตถุดิบได้ดังนี้

โซเม็ง, อูดง, ฮิยามุงิ และ คิชิเม็ง มีวัตถุดิบเหมือนกันคือแป้งสาลีผสมเกลือ แต่ต่างกันที่ขนาด กำหนดโดยมาตรฐานกสิกรรมญี่ปุ่น (日本農林規格, JAS) ดังนี้

อย่างไรก็ตามตัวเลขนี้เป็นแค่ค่าโดยประมาณและอาจมีข้อยกเว้นได้

## อาหารจากเส้นของชาติต่าง ๆ
อาหารประเภทเส้นนอกจากก๋วยเตี๋ยวในอาหารไทยแล้ว ยังพบในอาหารของชาติอื่นอีก ดังนี้
* จีน ส่วนใหญ่เป็นบะหมี่น้ำ, บะหมี่แห้ง มีหลายรูปแบบและหลายรสชาติตามภาคต่าง ๆ ของประเทศ
* ญี่ปุ่น อาหารประเภทเส้นของญี่ปุ่นมีหลายแบบ ได้แก่ โซบะ ลักษณะของเส้นใหญ่กว่าเส้นบะหมี่ธรรมดา ทำจากบักวีตผสมแป้งสาลี, ราเม็ง ทำจากแป้งสาลีผสมไข่ นิยมทำเป็นก๋วยเตี๋ยวน้ำ มีหลายแบบตามเครื่องที่ราดบนหน้า, อุด้ง ทำจากแป้งสาลีผสมเกลือและน้ำ ไม่ใส่ไข่
* เกาหลี มีเส้นที่เป็นเอกลักษณ์ของตนเอง เช่น เส้นแนงเมียน ทำจากบักวีตผสมแป้งมันฝรั่ง ดาวเมียน ทำจากแป้งมันเทศ เป็นต้น
* เวียดนาม เรียกเส้นก๋วยเตี๋ยวที่ทำจากแป้งข้าวเจ้าว่า เฝอ ส่วนเส้นที่ทำจากแป้งข้าวเจ้าหมักเคลือบด้วยแป้งมันสำปะหลังเรียก จ๋าว คนไทยเรียกจ๋าวว่าก๋วยจั๊บญวน
* ลาว พบทางชายแดนที่ติดกับจีน ซึ่งชาวไทลื้อและชนกลุ่มน้อยอื่น ๆ มีข้าวซอยแบบเดียวกับชาวไทใหญ่และชาวไทลื้อในจีน
* พม่า มีอาหารเส้นที่คล้ายข้าวซอยของทางภาคเหนือของไทย เรียกเข้าโซย ได้รับอิทธิพลจากชาวไทใหญ่
* ชาวมลายูในสิงคโปร์ อินโดนีเซีย มาเลเซีย มีอาหารเส้นเรียกละก์ซา ซึ่งได้รับอิทธิพลมาจาก lakhsha ในภาษาเปอร์เซีย ละก์ซาในแต่ละถิ่นจะต่างกันไป เช่น ละก์ซาในรัฐกลันตันคล้ายขนมจีนน้ำยาของไทย ส่วนละก์ซาปีนังใช้เส้นหมี่ขาว ละก์ซาเลอมักใช้เส้นที่คล้ายจ๋าวของเวียดนาม เป็นต้น
* ฟิลิปปินส์ เรียกอาหารเส้นว่าปันสิด ซึ่งได้รับอิทธิพลจากคนจีนที่เข้ามาค้าขายในฟิลิปปินส์ คำว่าปันสิด มาจาก pan it sit ในภาษาจีนฮกเกี้ยน
* อิตาลี อาหารเส้นที่มีชื่อเสียงคือพาสตา อาจจะมาจากขนมปังสมัยกรีก-โรมันหรือจาก lakhsha ของชาวอาหรับ พาสตาของอิตาลีมีหลายแบบ แบบหนึ่งที่เป็นที่รู้จักทั่วไปคือ มะกะโรนี

## อ้างอิง


หมวดหมู่:อาหารหลัก
หมวดหมู่:สิ่งประดิษฐ์ของจีน
ถูกเกณฑ์ไปต่างโลก: จากพนักงานเงินเดือนสู่หนึ่งในสี่จตุรเทพ!

เป็นซีรีส์มังงะญี่ปุ่นที่เขียนโดยเบนิงาชิระ และวาดภาพโดยมูรามิตสึ เริ่มตีพิมพ์ในเว็บไซต์มังงะ*คอมมิค การ์โด*ของโอเวอร์แลป ในเดือนธันวาคม พ.ศ. 2562 ซีรีส์อนิเมะทางโทรทัศน์ที่ดัดแปลงโดยสตูดิโอกีกทอยส์และคอมพ์ทาวน์ ออกอากาศตั้งแต่เดือนมกราคมจนถึงมีนาคม พ.ศ. 2568

## ตัวละคร
;
:
;
:
;
:
;
:
;
:
;
:
;
:
;
:
;
:
;
:
;
:
;
:
;
:

## สื่อ
### มังงะ
*ถูกเกณฑ์ไปต่างโลก : จากพนักงานเงินเดือนสู่หนึ่งในสี่จตุรเทพ!* เขียนโดยเบนิกาชิระ และวาดภาพประกอบโดยมูรามิตสึ เริ่มลงพิมพ์เป็นตอนในเว็บไซต์มังงะ *คอมมิค การ์โด* ของโอเวอร์แลป เมื่อวันที่ 27 ธันวาคม พ.ศ. 2562 ตอนต่าง ๆ ได้รับการรวบรวมตีพิมพ์เป็นเล่ม (*[[ทังโกบง]]*) จำนวน 12 เล่ม ณ เดือนมกราคม พ.ศ. 2569

### อนิเมะ
มีการประกาศสร้างซีรีส์อนิเมะทางโทรทัศน์ระหว่างการถ่ายทอดสดครั้งที่สี่ในงาน "10th Anniversary Memorial Overlap Bunko All-Star Assemble Special" เมื่อวันที่ 21 กรกฎาคม พ.ศ. 2567 ซีรีส์เรื่องนี้ผลิตโดยสตูดิโอกีกทอยส์และคอมป์ทาวน์ และกำกับโดยมิชิโอะ ฟุกุดะ โดยมีฮิโรโกะ ฟุกุดะเป็นผู้เขียนบทซีรีส์ คิม ซึงด็อกทำหน้าที่เป็นผู้ช่วยผู้กำกับ อายูมิ นิชิบาตะเป็นผู้ออกแบบตัวละคร และทาคาฟูมิ วาดะเป็นผู้แต่งเพลงประกอบ ออกอากาศตั้งแต่วันที่ 6 มกราคม จนถึงวันที่ 24 มีนาคม พ.ศ. 2568 ทางช่องโตเกียวเอ็มเอ็กซ์และช่องบีเอส11 เพลงเปิดของเรื่องคือ  ร้องโดยเคนทาโร เซอิโนะ ขณะที่เพลงปิดของเรื่องคือ  ร้องโดยโอโตนาริ เมเดียลิงก์เป็นผู้ถือลิขสิทธิ์ซีรีส์นี้ในเอเชียใต้ เอเชียตะวันออกเฉียงใต้ และโอเชียเนีย (ยกเว้นออสเตรเลียและนิวซีแลนด์) เพื่อสตรีมบนยูทูปช่อง Ani-One Asia

#### รายชื่อตอน

## ผลตอบรับ
ในเดือนมกราคม พ.ศ. 2567 ซีรีส์นี้มีการจำหน่ายไปแล้วมากกว่า 350,000 ชุด

## หมายเหตุ

## อ้างอิง

## แหล่งข้อมูลอื่น
* 
* 
*

หมวดหมู่:มังงะที่ตีพิมพ์ในปี พ.ศ. 2562
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:ซีรีส์อนิเมะที่สร้างจากมังงะ
หมวดหมู่:กีกทอยส์
หมวดหมู่:การ์ตูนญี่ปุ่นแนวต่างโลก
หมวดหมู่:เว็บคอมิกญี่ปุ่น
หมวดหมู่:การ์ตูนญี่ปุ่นแนวโชเน็ง
หมวดหมู่:เว็บคอมิกที่ได้รับการตีพิมพ์
หมวดหมู่:เมเดียลิงก์
ตำบลปากน้ำ (อำเภอเดิมบางนางบวช)

**ปากน้ำ** เป็นตำบลในอำเภอเดิมบางนางบวช จังหวัดสุพรรณบุรี โดยมีองค์กรปกครองส่วนท้องถิ่นภายในพื้นที่เป็นเทศบาลตำบลปากน้ำ

## ที่ตั้งและอาณาเขต
ตำบลปากน้ำ มีอาณาเขตติดต่อกับเขตการปกครองข้างเคียงดังต่อไปนี้

* **ทิศเหนือ** ติดต่อกับตำบลวังไก่เถื่อน (อำเภอหันคา จังหวัดชัยนาท) 
* **ทิศตะวันออก** ติดต่อกับตำบลดงคอน (อำเภอสรรคบุรี จังหวัดชัยนาท)
* **ทิศใต้** ติดต่อกับตำบลเดิมบาง
* **ทิศตะวันตก** ติดต่อกับตำบลบ้านเชี่ยน (อำเภอหันคา จังหวัดชัยนาท)

## ประวัติ
ปากน้ำ เดิมเป็นพื้นที่ทุ่งกว้างในเขตตำบลกำมะเชียรและตำบลเดิมบาง ปี พ.ศ. 2472 ทางมณฑลนครไชยศรี กับพระยาพิศาลสารเกษตร ผู้ว่าราชการจังหวัดสุพรรณบุรี ได้ประกาศยุบพื้นที่ตำบลกำมะเชียร และแยกหมู่ 1–3 ของตำบลกำมะเชียรที่ถูกยุบ ไปรวมกับหมู่ 1–2 และหมู่ 10 ของตำบลเดิมบาง รวม 6 หมู่บ้าน จัดตั้งเป็นตำบลใหม่ โดยตั้งเป็น ตำบลปากน้ำ อนุมัติโดยพระวรวงศ์เธอ พระองค์เจ้าธานีนิวัต เสนาบดีกระทรวงมหาดไทย

## การปกครองส่วนภูมิภาค

### การปกครองส่วนภูมิภาค
ตำบลปากน้ำแบ่งพื้นที่การปกครองออกเป็น 7 หมู่บ้าน ได้แก่
* **หมู่ที่ 1** บ้านปากน้ำ
* **หมู่ที่ 2** บ้านท่าสะตือ
* **หมู่ที่ 3** บ้านท่าทอง
* **หมู่ที่ 4** บ้านปากน้ำ
* **หมู่ที่ 5** บ้านท่าทอง
* **หมู่ที่ 6** บ้านปากคลอง
* **หมู่ที่ 7** บ้านท่ามะกอก

### การปกครองส่วนท้องถิ่น
ตำบลปากน้ำเดิมมีฐานะเป็นสภาตำบลปากน้ำ ในปี พ.ศ. 2517 ต่อมาปี พ.ศ. 2538 สภาตำบลปากน้ำมี 7 หมู่บ้าน พื้นที่ 37.0 ตารางกิโลเมตร ประชากร 4,765 คน และ 1,124 ครัวเรือน ปี พ.ศ. 2539 กระทรวงมหาดไทยจึงพิจารณาให้สภาตำบลปากน้ำอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลปากน้ำ

ปี พ.ศ. 2550 เขตองค์การบริหารส่วนตำบลปากน้ำมี 8 หมู่บ้าน พื้นที่ 37.0 ตารางกิโลเมตร ประชากร 4,841 คน และ 1,680 ครัวเรือน รายได้จริงไม่รวมเงินอุดหนุน 8.61 ล้านบาท รายจ่ายประจำ 2.99 ล้านบาท สมาชิกสภาองค์การบริหารส่วนตำบลปากน้ำจะครบวาระในวันที่ 1 กรกฎาคม พ.ศ. 2551 และประสงค์จะจัดตั้งเป็นเทศบาลตำบล พ.ศ. 2551 กระทรวงมหาดไทยจึงพิจารณาให้องค์การบริหารส่วนตำบลปากน้ำอยู่ในเงื่อนไขที่จะจัดตั้งเป็นเทศบาลตำบลได้ จึงได้รับการจัดตั้งเป็น เทศบาลตำบลปากน้ำ

## อ้างอิง

ปากน้ำ
ปากน้ำ
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

**การเลือกตั้ง[[สมาชิกสภาผู้แทนราษฎรจังหวัดกำแพงเพชร]] พ.ศ. 2531** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และอำเภอลานกระบือ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, อำเภอไทรงาม และอำเภอคลองลาน

## ดูเพิ่ม
* จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
* จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

## อ้างอิง

กำแพงเพชร
หมวดหมู่:การเลือกตั้งในจังหวัดกำแพงเพชร
อุทยานแห่งชาติคีรีรมย์

**อุทยานแห่งชาติคีรีรมย์** () มีชื่อทางการว่า **อุทยานแห่งชาติพระสุรามริต-กุสมะ คีรีรมย์** () เป็นอุทยานแห่งชาติในประเทศกัมพูชาที่ตั้งอยู่ทางตะวันออกของทิวเขาบรรทัดในบริเวณความสูงเฉลี่ย  ถือเป็นอุทยานแห่งแรกของประเทศกัมพูชาที่ได้รับการกำหนดอย่างเป็นทางการ โดยสถาปนาใน ค.ศ. 1993

## รายละเอียด
ความหมายของ *คีรีรมย์* คือ "ภูเขาความสุข" ชื่อนี้ได้รับพระราชทานจากพระบาทสมเด็จพระสีสุวัตถิ์ มุนีวงศ์เมื่อคริสต์ทศวรรษ 1930 ชื่อเก่าของพื้นที่นี้คือ **พนมวรวงศ์สุรวงศ์** เนื่องจากเนินเขาหลักสองแห่งมีความเชื่อมโยงกับตำนานที่มีชื่อเสียงของกัมพูชาเกี่ยวกับเจ้าชายพี่น้องสององค์นามว่าวรวงศ์และสุรวงศ์

## อ้างอิง

คีรีรมย์
หมวดหมู่:ทิวเขาบรรทัด
หมวดหมู่:ภูมิศาสตร์ในจังหวัดกำปงสปือ
หมวดหมู่:สถานที่ท่องเที่ยวในจังหวัดกำปงสปือ
อ่าวเซนต์ลอว์เรนซ์

**อ่าวเซนต์ลอว์เรนซ์** () เป็นชายขอบเขตแดนของรัฐเกแบ็ก รัฐนิวบรันสวิก รัฐโนวาสโกเชีย รัฐพรินซ์เอดเวิร์ดไอแลนด์ รัฐนิวฟันด์แลนด์และแลบราดอร์ ประเทศแคนาดา รวมถึงแซ็งปีแยร์และมีเกอลงซึ่งเป็นดินแดนอาณานิคมโพ้นทะเลของประเทศฝรั่งเศสในอเมริกาเหนือ

อ่าวเซนต์ลอว์เรนซ์เชื่อมต่อกับเกรตเลกส์กับมหาสมุทรแอตแลนติกโดยผ่านแม่น้ำเซนต์ลอว์เรนซ์

## อ้างอิง

หมวดหมู่:ชะวากทะเลในประเทศแคนาดา
หมวดหมู่:อ่าวในมหาสมุทรแอตแลนติก
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

**การเลือกตั้ง[[สมาชิกสภาผู้แทนราษฎรจังหวัดกำแพงเพชร]] พ.ศ. 2526** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 กำหนดให้มีขึ้นในวันที่ 18 เมษายน พ.ศ. 2526 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2522 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และกิ่งอำเภอลานกระบือ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, อำเภอไทรงาม และกิ่งอำเภอคลองลาน

## ดูเพิ่ม
* จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
* จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529

## อ้างอิง

กำแพงเพชร
หมวดหมู่:การเลือกตั้งในจังหวัดกำแพงเพชร
เอแคลร์ รวมเรื่องสั้นในวันที่กลีบลิลี่โปรยปราย

เป็นซีรีส์มังงะรวมเรื่องสั้นแนวยูริ เขียนและวาดภาพประกอบโดย ผู้สร้างหลายคน เช่น นิโอะ นากาทานิ, อูตะ อิซากิ, ฮาจิ อิโต, และอาอุริ ฮิราโอะ เป็นต้น มีการเผยแพร่รวมเรื่องหลัก 5 เล่ม และรวมเรื่องพิเศษ 2 เล่ม ระหว่างเดือนพฤศจิกายน พ.ศ. 2559 ถึงเดือนมีนาคม พ.ศ. 2563

## ภาพรวม
*เอแคลร์* ได้รับการประกาศในเดือนกันยายน พ.ศ. 2559 โดยเป็นโปรเจ็กต์ที่ผลิตโดยเด็งเงกิ ไดโอ โดยเล่มแรกวางจำหน่ายในวันที่ 26 พฤศจิกายน พ.ศ. 2559 ฉบับพิมพ์ครั้งแรกได้รับการพิมพ์ซ้ำทันทีหลังจากเผยแพร่ และเนื่องจากความสำเร็จนี้ จึงมีการตัดสินใจที่จะพิมพ์รวมเรื่องสั้นเล่มต่อไป ตั้งแต่เล่มถัดมาได้มีการใช้คำที่แสดงถึงสีในชื่อเรื่อง

มังงะมีลิขสิทธิ์ในประเทศไทยโดยสำนักพิมพ์ฟีนิกซ์

ในภาษาอังกฤษมังงะมีลิขสิทธิ์โดยสำนักพิมพ์ Yen Press วางจำหน่ายในอเมริกาเหนือ

### จำนวนเล่ม

## การตอบรับ
เครือข่ายข่าวอนิเมะ ได้ให้บทวิจารณ์ซีรีส์นี้เป็นไปในเชิงบวก ใน "คู่มือมังงะฤดูใบไม้ผลิ 2018" ของพวกเขา Rebecca Silverman ให้คะแนนเล่มแรก 4 จาก 5 คะแนน โดยระบุว่า "คู่รักส่วนใหญ่ในรวมเรื่องต่าง ๆ ล้วนมีความเป็นเพื่อนที่แน่นแฟ้นในความสัมพันธ์ ซึ่งบางทีอาจเป็นเสน่ห์ส่วนหนึ่ง [...] ถือเป็นการตีความแนวโรแมนติกได้ดี ซึ่งมักอาศัยความใคร่ที่กลายมาเป็นความรัก มากกว่าจะเริ่มต้นด้วยความผูกพันทางอารมณ์" Amy McNulty ให้คะแนนหนังสือเล่มนี้ 3.5 จาก 5 คะแนน โดยสรุปว่า "ไม่มีเรื่องราวใดโดยเฉพาะที่จะคงอยู่ในใจของผู้อ่านไปอีกนาน แต่ละเรื่องก็สร้างผลกระทบในแบบของตัวเอง และไม่มีการทับซ้อนที่สำคัญในด้านโทน ฉาก หรือสถานการณ์ในแต่ละหน้า" เอแคลร์ blanche ได้รับคะแนน 3.5 จาก 5 คะแนนจากทั้ง Silverman และ Faye Hopper โดย Hopper กล่าวว่า "เอแคลร์ blanche อาจเป็นนิยายยูริแบบทั่วไป แต่โดยรวมแล้วถือว่าเป็นนิยายยูริแบบทั่วไปที่ดีมาก" 

## อ้างอิง

## แหล่งข้อมูลอื่น
*
หมวดหมู่:การ์ตูนญี่ปุ่นแนวยูริ
หมวดหมู่:การ์ตูนญี่ปุ่นแนววีรคติ
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:มังงะที่ตีพิมพ์ในปี พ.ศ. 2559
หมวดหมู่:ฟีนิกซ์ (สำนักพิมพ์)
เตรนโต

**เตรนโต** () เป็นนครบนฝั่งแม่น้ำอาดีเจ ในแคว้นเตรนตีโน-อัลโตอาดีเจ ประเทศอิตาลี โดยเป็นเมืองหลักของแคว้น ในศตวรรษที่ 16 เมืองเคยเป็นที่ประชุมการสังคายนาแห่งเทรนต์ เคยเป็นส่วนหนึ่งของจักรวรรดิออสเตรียและจักรวรรดิออสเตรีย-ฮังการี จนผนวกเป็นของราชอาณาจักรอิตาลีเมื่อ ค.ศ. 1919 เมืองมีประชากร 118,142 คน เตรนโตเป็นเมืองใหญ่เป็นอันดับ 3 ของอิตาลีบริเวณเทือกเขาแอลป์ และเป็นเมืองใหญ่อันดับ 2 ของภูมิภาคทีโรล

เมืองมักติดอยู่อันดับสูง ๆ ในบรรดาเมืองในอิตาลีทางด้านคุณภาพชีวิต มาตรฐานการครองชีพ และโอกาสทางด้านธุรกิจ โดยครองอันดับ 3 เมื่อปี 2023 เตรนโตเป็นหนึ่งในเมืองที่ร่ำรวยที่สุดของประเทศและเจริญที่สุดของจังหวัด เป็นหนึ่งในเมืองที่ร่ำรวยที่สุดของอิตาลี มีค่าผลิตภัณฑ์มวลรวมภายในประเทศต่อหัวที่ €46,100 และค่าผลิตภัณฑ์มวลรวมภายในประเทศที่เป็นตัวเงิน (Nominal GDP) ที่ €25.5 พันล้าน เมื่อปี 2023

## อ้างอิง

หมวดหมู่:เมืองในประเทศอิตาลี
กวอกโห่วทาวเวอร์

**กวอกโห่วทาวเวอร์** () เป็นตึกระฟ้ามิกซ์ยูสในตันจงปาการ์ ในเขตดาวน์ทาวน์คอร์ของประเทศสิงคโปร์ ด้วยความสูง  ในปัจจุบันถือเป็นอาคารที่สูงที่สุดในประเทศสิงคโปร์ ทำลายสถิติเดิมของยูโอบีพลาซา, วันรัฟเฟิลส์เพลส และ เรพับลิกพลาซา ที่ครองตำแหน่งมากว่า 20 ปี

## ภูมิหลัง
เดิมทีอาคารมีชื่อว่า **ตันจงปาการ์เซ็นเตอร์** (Tanjong Pagar Centre) เป็นอาคารความสูง 65 ชั้น ขนาด 1.7 ล้านตารางฟุต พัฒนาโดยบริษัทสัญชาติฮ่องกง กวอกโห่วแลนด์ (GuocoLand; 國浩) ออกแบบโดยสกิดมอร์ โอวิงส์ แอนด์ แมริล ปัจจุบันเป็นที่ตั้งของสำนักงานใหญ่ของกอกโห่วแลนด์ในสิงคโปร์ และเป็นตึกระฟ้าแห่งเดียวในประเทศที่เกินความสูงที่รัฐบาลกำหนดไว้ที่ 280 เมตร บนอาคารมีสวนดาดฟ้า, อะพาร์ตเมนต์ในชื่อวอลลิคเรสซิเดนส์ (Wallich Residence) และโรงแรมโดยเครือโซฟีเทล

อาคารได้รับรางวัลเวิลด์อาคีเท็กเชอร์นิวส์มิกซ์ยูส ในหมวดหมู่ฟิวเชอร์โปรเจ็กต์ ประจำปี 2014

## ผู้อยู่อาศัยที่มีชื่อเสียง
ในปี 2019 นักออกแบบชาวอังกฤษ เจมส์ ไดสัน ซื้อเพนต์เฮาส์สามห้องคู่ขนาด  บนยอดอาคาร ด้วยราคา £43 ล้าน (US$52.8 ล้าน) ก่อนที่เขาจะขายต่อในปี 2020 ด้วยราคา £36 ล้าน ให้กับนักธุรกิจชาวจีน-อเมริกัน เลียว โคกวาน

## อ้างอิง
จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522

**การเลือกตั้ง[[สมาชิกสภาผู้แทนราษฎรจังหวัดกำแพงเพชร]] พ.ศ. 2522** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 กำหนดให้มีขึ้นในวันที่ 22 เมษายน พ.ศ. 2522 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเพิ่มจากการเลือกตั้งครั้งก่อนเมื่อ พ.ศ. 2519 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองกำแพงเพชร, อำเภอพรานกระต่าย และกิ่งอำเภอลานกระบือ

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอขาณุวรลักษบุรี, อำเภอคลองขลุง, กิ่งอำเภอไทรงาม และกิ่งอำเภอคลองลาน

## ดูเพิ่ม
* จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519
* จังหวัดกำแพงเพชรในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526

## อ้างอิง

กำแพงเพชร
หมวดหมู่:การเลือกตั้งในจังหวัดกำแพงเพชร
ฮ้อป่าวิลลา

**ฮ้อป่าวิลลา** () หรือที่นิยมเรียกทับศัพท์อิงภาษาอังกฤษว่า **ฮอว์พาร์วิลลา** () เป็นสวนสนุกบนถนนปาซีร์ปันจัง ประเทศสิงคโปร์ ภายในประกอบด้วยประติมากรรมมากกว่า 1,000 ชิ้น และฉากจำลองขนาดใหญ่กว่า 150 ฉาก ที่แสดงเรื่องราวจากปรัมปราจีน, ศาสนาพื้นบ้านจีน, ศาสนาพุทธ, ศาสนาเต๋า และลัทธิขงจื๊อ ระหว่างทศวรรษ 1970 ถึง 1980 สวนนี้เป๋นสถานที่ท่งอเที่ยวที่สำคัญ ปัจจุบันมียอดเข้าชมมากกว่า 1 คนต่อปี และได้รับการยอมรับให้เป็นหนึ่งในมรดกทางวัฒนธรรมของประเทศ ณ ปี 2018 บริษัทผู้บริหารสวน เจอร์นีส์ ไพรเวต ลิมิเต็ด (Journeys Pte Ltd) มีความพยายามในการฟื้นฟูสวนซึ่งยังคงดำเนินต่อไปด้วยการจัดกิจกรรมตามธีมต่าง ๆ และการวางแผนและก่อสร้างพิพิธภัณฑ์เสริม

## ประวัติศาสตร์

พี่น้องชาวจีน-พม่า อ๋อ บุ๋น ฮ้อ และ อ๋อ บุ๋น ป่า ผู้พัฒนายาหม่องตราเสือ ย้ายธุรกิจจากพม่ามายังสิงคโปร์ในปี 1926 สถานที่ตั้งของสวนซึ่งในตอนนั้นอยู่หน้าเนินเขาเล็ก หันหน้าออกสู่ช่องแคบสิงคโปร์ ถือว่าถูกต้องตามศาสตร์ฮวงจุ้ย ที่ดินดังกล่าวถูกซื้อในปี 1935 และเริ่มการก่อสร้างฮ้อป่าวิลลาในระยะเวลาสองปี ออกแบบโดยหอ กว่อง ยู ด้วยศิลปกรรมแบบอาร์ตเดโก ระหว่างสงครามโลกครั้งที่สอง สวนถูกญี่ปุ่นทิ้งระเบิด และเข้ายึดครอง ก่อนจะถูกรื้อถอนหลังสงครามสิ้นสุด ระหว่างปี 1937 จนเสียชีวิตในปี 1954 บุ๋น หอ ได้จ้างช่างสร้างรูปปั้นและฉากจำลองในสวนที่จะใช้สอนคุณค่าแบบจีนธรรมเนียม ผู้ใหญ่ชาวสิงคโปร์จำนวนมากในผลการสำรวจปี 1995 ระบุว่ามีความทรงจำเคยมายังฮ้อป่าวิลลาเมื่อตอนตนเป็นเด็กและได้เรียนรู้เรื่องราววัฒนธรรมจีนและจริยศาสตร์จีน

ในทศวรรษ 1980 กรมการท่องเที่ยวสิงคโปร์เริ่มทำการฟื้นฟูสวนในฐานะส่วนหนึ่งของการผลักดันสิงคโปร์ในฐานะจุดหมายปลายทาง “ความเร้นลับอย่างโลกตะวันออก” (oriental mystique) ซึ่งดำเนินไปพร้อมกับการฟื้นฟูย่านไชนาทาวน์ และ ลิตเติลอินเดีย ในปี 1988 กรมการท่องเที่ยวได้เปลี่ยนชื่อสวนจากสวนไทเกอร์บาล์มซึ่งตั้งชื่อตามผลิตภัณฑ์ยาหม่องตราเสือ เป็นชื่อ "โลกมังกรฮ้อป่าวิลลา" โดย *ฮ้อ ป่า* มาจากชื่อพี่น้องตระกูลอ๋อ และยังมีความหายถึงเสือโคร่งและเสือดาว ตามลำดับ

## อ้างอิง

## แหล่งข้อมูลอื่น

*Haw Par Villa official website
*Haw Par Villa at Passion Made Possible
*Haw Par Villa History and Guide
เดอะเจ็ทบอยแบงเกอร์สฟรอมเอ็กไซล์ไทรบ์

**เดอะเจ็ทบอยแบงเกอร์ส ฟรอม เอ็กไซล์ไทรบ์** (ญี่ปุ่น: ザ・ジェット ボーイ バンガーズ フロム エグザイル トライブ,อังกฤษ: **THE JET BOY BANGERZ from EXILE TRIBE** หรือรู้จักในชื่อ **เดอะเจ็ทบอยแบงเกอร์ส** (THE JET BOY BANGERZ)) เป็นวงบอยแบนด์ร้องและเต้นสัญชาติญี่ปุ่น มีสมาชิก 10 คน  ก่อตั้งและบริหารโดยสังกัดแอลดีเอช และเซ็นสัญญากับค่ายเพลงโซนี่มิวสิคเรดคอร์ดส และวงได้เป็นส่วนหนึ่งของวงเอ็กไซล์ไทรบ์ พวกเขาเปิดตัวด้วยซิงเกิ้ลแรก "Jettin"  เมื่อวันที่ 23 สิงหาคม 2023

## สมาชิก

## ผลงานเพลง
การจัดอันดับสูงสุดในการจัดอันดับรายสัปดาห์ของออริก้อน 
### ซิงเกิล

### ดิจิทัลซิงเกิล

### อีพี

### อัลบั้ม

### การทำงานร่วมกัน

## การแสดงสดและอีเวนต์
### ฐานะวงหลัก

### ฐานะวงเข้าร่วม

### ฐานะวงสนับสนุน

### อีเวนต์แฟนคลับ

## ผลงานการแสดง
### รายการโทรทัศน์
* Victor League! (ヴィクトリーグ!) (ตุลาคม 2023-ปัจจุบัน, ทีวีโตเกียว) 

### ละครโทรทัศน์
* DARK13 Odoru Zombie Gakkou (DARK13 踊るゾンビ学校) (12 มกราคม 2026, สถานีโทรทัศน์อาซาฮี) 

### มิวสิกวิดีโอ

### การจัดอันดับ
* เว็บไซต์ VOCE "The road to becoming a next-generation male beauty star." (次世代スター"美容男子"への道) (ตุลาคม 2023-มีนาคม 2024) 

## หนังสือ
* THE JET BOY BANGERZ OFFICIAL ARTIST BOOK UNLOCK (1 กันยายน 2025, Takarajimasha) 

## รางวัล
* THE DANCE DAY - ผู้ชนะการแข่งขันครั้งที่ 4 (2025)  

## หมายเหตุ
; ทีมเจ็ทซ์ (TEAM JETZ, チーム ジェッツ)
: ประกาศชื่อแฟนคลับในวันที่ 31 พฤษภาคม 2023 

## อ้างอิง

## แหล่งข้อมูลอื่น
* THE JET BOY BANGERZ - โซนี่มิวสิคเรดคอร์ดส เว็บไซต์อย่างเป็นทางการ
* THE JET BOY BANGERZ OFFICIAL FANCLUB - เว็บไซต์แฟนคลับอย่างเป็นทางการ
* THE JET BOY BANGERZ from EXILE TRIBE - แอลดีเอชเจแปน
* THE JET BOY BANGERZ - EXILE TRIBE mobile
* 
* 
* 
* 

หมวดหมู่:เอ็กไซล์ไทรบ์
หมวดหมู่:แอลดีเอช
หมวดหมู่:กลุ่มดนตรีสัญชาติญี่ปุ่น
หมวดหมู่:บอยแบนด์ญี่ปุ่น
หมวดหมู่:กลุ่มดนตรีที่ก่อตั้งในปี พ.ศ. 2565
หมวดหมู่:ก่อตั้งในประเทศญี่ปุ่นในปี พ.ศ. 2565
บัตติกาโลอา

**บัตติกาโลอา** (อักษรโรมัน: Batticaloa) หรือ **มฑกลปุวะ** (; *มะทะกะละปุวะ*) หรือ **มัฏฏักกะฬัปปุ** (; ) เป็นนครในจังหวัดบูรพา ประเทศศรีลังกา อดีตศูนย์กลางการปกครองของจังหวัด ปัจจุบันเป็นศูนย์กลางการปกครองของอำเภอมฑกลปุวะ เป็นที่ตั้งของมหาวิทยาลัยบูรพาศรีลังกา และมีความสำคัญในฐานะศูนย์กลางการค้าของจังหวัด

ชื่อ บัตติกาโลอา เป็นชื่อจากภาษาโปรตุเกส บาติกาโลอา () ซึ่งเพี้ยนมาจากชื่อเดิมในภาษาทมิฬ "มัฏฏักกะฬัปปุ" ซึ่งแปลว่า บึงโคลน ในมัฏฏักกะฬัปปุ มานมิยัม ระบุว่าชื่อมาจากคำทมิฬ "มัฏฏุ" (மட்டு) ซึ่งมาจากคำว่า "มัฏฏัม" (மட்டம்) แปลว่า 'เรียบ' และชื่อทางภูมิศาสตร์ กะฬัปปุ ชื่อเล่นของเมืองคือ "ดินแดนที่ปลาขับร้อง" (; *มีน ปาฏุม เตน นาฏุ*) เนื่องมาจากเสียงเพลงที่เชื่อว่ามาจากสัตว์ใต้น้ำในลากูนบัตติกาโลอา ใกล้กับสะพานกัลลฑิ ซึ่งมีการบันทึกได้และเผยแพร่โดยองค์การกระจายเสียงศรีลังกาในคริสต์ทศวรรษ 1960

## อ้างอิง

## แหล่งข้อมูลอื่น
* 

หมวดหมู่:เมืองในประเทศศรีลังกา
ยาหม่องตราเสือ

thumb|right|ยาหม่องตราเสือ สูตรสีแดงและขาว (ซ้ายและขวา ตามลำดับ)
**ยาหม่องตราเสือ** (; Tiger Balm) เป็นยาหม่องแก้ปวดชนิดร้อน ผลิตและจัดจำหน่ายโดยบริษัทสัญชาติสิงคโปร์ ฮ้อป่าเฮลธ์แคร์ ใช้งานสำหรับแก้ปวดภายนอก

## ประวัติศาสตร์
ผลิตภัณฑ์เดิมก่อนที่จะเป็นยาหม่องตราเสือ มีชื่อว่า บันกิมอิ๋ว (Ban Kin Yu; ) ซึ่งพัฒนาขึ้นในคริสต์ทศวรรษ 1870 ในย่างกุ้ง แคว้นพม่าในอาณานิคมอังกฤษ โดยหมอยาสมุนไพร อ๋อ ชู่ คิม บุตรของหมอยาสมุนไพรชาวฮักกาจากจงชวน มณฑลฝูเจี้ยน ประเทศจีน เขาถูกบิดาส่งมาย่างกุ้งในคริสต์ทศวรรษ 1860 เพื่อช่วยงานในร้านยาสมุนไพรของลุง อ๋อ ชู่ คิม ต่อมาได้ก่อตั้งบริษัท อิ๊ง อัน ต๋อง (Eng Aun Tong 永安堂; "โถงแห่งสันติสุขนิรันดร์") เมื่อกำลังจะเสียชีวิตในปี ค.ศ. 1908 เขาได้ขอให้บุตรทั้งสอง อ๋อ บุ๋น หอ และ อ๋อ บุ๋น ป่า พัฒนาผลิตภัณฑ์นี้จนสมบูรณ์แบบ ในปี ค.ศ. 1918 ได้เปลี่ยนชื่อผลิตภัณฑ์เป็น "ยาหม่องตราเสือ" เพื่อให้เป็นที่นิยมในวงกว้างขึ้น ภายในปี ค.ศ. 1918 ตระกูลอ๋อได้กลายมาเป็นหนึ่งในตระกูลที่ร่ำรวยที่สุดในย่างกุ้ง และภายในคริสต์ทศวรรษ 1920 พี่น้องคู่นี้ได้ผลักดันบริษัท อึ๊ง อัน ต๋อง จนกลายมาเป็นอาณาจักรธุรกิจที่ประสบความสำเร็จอย่างมาก ผลิตและวางายผลิตภัณฑ์ยาซึ่งรวมถึงยาหม่องตราเสือด้วย ยาหม่องตราเสือขายดีในพม่า รวมถึงส่งออกไปจำหน่ายในจีน ญี่ปุ่น และประเทศอื่นในเอเชียตะวันออกเฉียงใต้ 

พี่น้องอ๋อได้ย้ายมายังสิงคโปร์ในคริสต์ทศวรรษ 1920 เนื่องจากปัญหากับรัฐบาลเจ้าอาณานิคมอังกฤษ และเปิดสาขาแรกบนถนนอาโมย ก่อนย้ายไปถนนเซซิล และยังอาคารเลขที่ 89 ถนนนีล ตระกูลอ๋อยังก่อตั้งสวนไทเกอร์บาล์มขึ้นในฮ่องกง สิงคโปร์ และที่มณฑลฝูเจี้ยนในจีน ในปี ค.ศ. 1935, 1937 และ 1946 ตามลำดับ เพื่อใช้สนับสนุนการขายผลิตภัณฑ์ บุ๋น หอ ยังก่อตั้งหนังสือพิมพ์ขึ้นในจีนกับสิงคโปร์ ลูกสาวของเขาเคยกล่าวว่าบิดาเสียเงินโฆษณาไปเยอะมากจนถึงขั้นที่ "เขาคิดว่าการเปิดหนังสือพิมพ์เองสักสองสามหัวน่าจะประหยัดกว่า"

ณ ปี ค.ศ. 2018 ยาหม่องตราเสือผลิตสินค้า 10 ชนิดในชื่อการค้าของตราเสือ วางจำหน่ายในมากกว่า 100 ประเทศทั่วโลก และมีรายได้  ณ ปี ค.ศ. 2015 โดยยอดขายในอินเดียประเทศเดียวอยู่ที่ ₹85 โคร (US$12.43 ล้าน) ณ ปี ค.ศ. 2018 ยาหม่องตราเสือในประเทศอินเดียผลิตในเมืองไฮเดอราบัด และวางขายโดยอัลเคมแลบอราทอรีส์

## ส่วนประกอบ

องค์ประกอบส่วนที่เหลือของทั้งสองสูตรคือเยลลีปิโตรเลียม และ พาราฟีน

## อ้างอิง

หมวดหมู่:ยาหม่อง
หมวดหมู่:ตราสินค้าสิงคโปร์
หมวดหมู่:ชื่อการค้าของยา
กองกำลังชั่วคราวรักษาความมั่นคงแห่งสหประชาชาติสำหรับเอบิเย

**กองกำลังชั่วคราวรักษาความมั่นคงแห่งสหประชาชาติสำหรับเอบิเย** () เป็นกองกำลังรักษาสันติภาพของสหประชาชาติในเอบิเย ซึ่งอยู่ระหว่างการต่อสู้ระหว่างสาธารณรัฐซูดานและสาธารณรัฐซูดานใต้ กองกำลังชั่วคราวรักษาความมั่นคงแห่งสหประชาชาติสำหรับเอบิเยได้รับการอนุมัติเมื่อวันที่ 27 มิถุนายน พ.ศ. 2554 โดยคณะมนตรีความมั่นคงแห่งสหประชาชาติในข้อมติคณะมนตรีความมั่นคงแห่งสหประชาชาติที่ 1990 หลังจากความขัดแย้งในคอร์โดฟานใต้ปะทุขึ้นเมื่อต้นเดือนมิถุนายน พ.ศ. 2554 กองทัพบกเอธิโอเปียเป็นกองทัพที่มีกำลังพลมากที่สุด และในปี พ.ศ. 2561 กองทัพเอธิโอเปียเป็นกองทัพที่มีกำลังพลเพียงกองเดียวในการปฏิบัติการ

## ผู้บัญชาการ
ในช่วงเริ่มแรกของปฏิบัติการ ตำแหน่งหัวหน้าภารกิจและผู้บังคับบัญชากองกำลังจะดำรงตำแหน่งร่วมกันโดยบุคคลเดียวกัน ตั้งแต่ปี พ.ศ. 2557 เป็นต้นมา ตำแหน่งทั้งสองตำแหน่งจะดำรงตำแหน่งแยกบุคคลกัน

ตั้งแต่วันที่ 28 มกราคม พ.ศ. 2558 หัวหน้าคณะผู้แทน คือ Haile Tilahun Gebremariam ตั้งแต่เดือนเมษายน พ.ศ. 2561 ผู้บัญชาการ คือ พลตรี Gebre Adhana Woldezgu

## ประเทศผู้มีส่วนสนับสนุน
ณ วันที่ 31 พฤษภาคม พ.ศ. 2561 จำนวนบุคลากรทั้งหมดในภารกิจนี้คือ 4,571 คน ซึ่งเกือบทั้งหมดเป็นชาวเอธิโอเปีย

## อ้างอิง

## แหล่งข้อมูลอื่น
* United Nations Interim Security Force for Abyei

หมวดหมู่:การเมืองซูดานใต้
หมวดหมู่:องค์การทางการเมืองที่ตั้งอยู่ในซูดานใต้
หมวดหมู่:ประวัติศาสตร์การเมืองซูดาน
หมวดหมู่:ปฏิบัติการของสหประชาชาติในซูดาน
หมวดหมู่:อาณัติคณะมนตรีความมั่นคงแห่งสหประชาชาติ
หมวดหมู่:ปฏิบัติการทางทหารที่เกี่ยวข้องกับอินเดีย
หมวดหมู่:ประเทศซูดานใต้ในปี พ.ศ. 2554
หมวดหมู่:ประเทศซูดานในปี พ.ศ. 2554
หมวดหมู่:กองทัพเอธิโอเปีย
หมวดหมู่:ประเทศซูดานใต้กับสหประชาชาติ
พรรคประชาไทย

**พรรคประชาไทย** สามารถหมายถึง
* พรรคประชาไทย (พ.ศ. 2526) พรรคการเมืองที่ก่อตั้งในปี พ.ศ. 2526 มีทวี ไกรคุปต์ เป็นหัวหน้าพรรค
* พรรคประชาไทย (พ.ศ. 2535) พรรคการเมืองที่ก่อตั้งในปี พ.ศ. 2535 มีธนะภูมิ แสงเงิน เป็นหัวหน้าพรรค
* พรรคประชาไทย (พ.ศ. 2561) พรรคการเมืองที่ก่อตั้งในปี พ.ศ. 2561 มีบุญยงค์ จันทร์แสง เป็นหัวหน้าพรรค

หมวดหมู่:การแก้ความกำกวม
มาซาโยชิ อิโต

**มาซาโยชิ อิโต** (; 15 ธันวาคม ค.ศ. 1913 – 21 พฤษภาคม ค.ศ. 1994) เป็นบุคคลทางการเมืองชาวญี่ปุ่นที่ดำรงตำแหน่งรักษาการนายกรัฐมนตรีญี่ปุ่นใน ค.ศ. 1980 หลังการเสียชีวิตอย่างกระทันหันของมาซาโยชิ โอฮิระ จากนั้นจึงดำรงตำแหน่งรัฐมนตรีว่าการกระทรวงต่างประเทศของญี่ปุ่นใน ค.ศ. 1980 ถึง 1981

## ชีวิตช่วงต้น
อิโตเกิดในวันที่ 15 ธันวาคม ค.ศ. 1913 ที่ ไอซูวากามัตสึ จังหวัดฟูกูชิมะ ซึ่งปู่ของเขาเป็นสมาชิกตระกูลไอซุ

## อาชีพ
หลังมาซาโยชิ โอฮิระเสียชีวิต อิโตกลายเป็นรักษาการนายกรัฐมนตรีประมาณเดือนหนึ่ง ในช่วงนั้นเขาได้รับรายงานจากคณะศึกษาความมั่นคงแห่งชาติในเดือนกรกฎาคมที่สนับสนุนให้อิโตเพิ่มความสัมพันธ์ญี่ปุ่น–สหรัฐให้มากขึ้น ในขณะเดียวกันก็เพิ่มสถานะการพึ่งตัวเองของกองทัพญี่ปุ่นในแง่ของการพัฒนาภายในเอเชียฝ่ายสังคมนิยม เช่น สงครามจีน-เวียดนามและสงครามโซเวียต–อัฟกานิสถาน ซึ่งดูเหมือนจะส่งสัญญาณถึงการลดอำนาจของสหรัฐในทวีปนี้ หลังจากช่วงนี้ อิโตดำรงตำแหน่งรัฐมนตรีว่าการกระทรวงต่างประเทศในเดือนกรกฎาคม ค.ศ. 1980 ถึงพฤษภาคม ค.ศ. 1981 ในคณะรัฐมนตรีเซ็งโก ซูซูกิ แต่เขาลาออกจากตำแหน่งนี้หลังจากที่ชาวอเมริกันแสดงความไม่พอใจต่อสิ่งที่รัฐบาลสหรัฐฯ มองว่ารัฐบาลญี่ปุ่นกำลังแยกตัวออกจากพันธมิตรทางทหารระหว่างสหรัฐและญี่ปุ่น หลังจากการพัฒนาด้านสงครามในเอเชียที่กล่าวถึงก่อนหน้านี้

อิโตได้รับชื่อเสียงในฐานะนักการเมืองที่ "ใสสะอาด" และซื่อสัตย์ ผู้ไม่เคยติดอยู่ในเหตุการณ์อื้อฉาว และด้วยเหตุนี้ เขาจึงได้รับการเสนอชื่อให้เป็นผู้สืบทอดตำแหน่งต่อจากนายกรัฐมนตรีโนโบรุ ทาเกชิตะ หลังจากที่เขาลาออกด้วยความเสื่อมเสียศักดิ์ศรีเนื่องมาจากเรื่องอื้อฉาวการรับสมัคร แม้ว่าอิโตจะแสดงความสงสัยว่าพรรคแอลดีพีจริงจังกับการปฏิรูปหรือไม่ หลังจากหัวหน้าพรรคชั้นนำปฏิเสธวาระการปฏิรูปที่ครอบคลุมของเขา และด้วยเหตุนี้ อิโตจึงปฏิเสธข้อเสนอนี้

## ชีวิตส่วนตัว
อิโตคลั่งไคล้ภาพยนตร์และเป็นแฟนคลับของมิตสึโกะ โมริ อิโตเสียชีวิตขณะสู้กับเบาหวานในวันที่ 21 พฤษภาคม ค.ศ. 1994

## อ้างอิง

หมวดหมู่:ศิษย์เก่าจากมหาวิทยาลัยโตเกียว
หมวดหมู่:สมาชิกสภาผู้แทนราษฎรญี่ปุ่น
หมวดหมู่:รัฐมนตรีญี่ปุ่น
หมวดหมู่:รองนากยรัฐมนตรีญี่ปุ่น
หมวดหมู่:รัฐมนตรีว่าการกระทรวงต่างประเทศของญี่ปุ่น
หมวดหมู่:นักการเมืองพรรคเสรีประชาธิปไตย (ญี่ปุ่น)
หมวดหมู่:นักการเมืองจากจังหวัดฟูกูชิมะ
มิตสึโกะ โมริ

**มิตสึโกะ โมริ** (; 9 พฤษภาคม ค.ศ. 1920 – 10 พฤศจิกายน ค.ศ. 2012) ชื่อจริง **มิตสึ มูรากามิ** () เป็นนักแสดงหญิงชาวญี่ปุ่น

## ภูมิหลัง
ในเดือนพฤษภาคม ค.ศ.  2009 เธอกลายเป็นนักแสดงคนแรกในประเทศญี่ปุ่นที่ทำการแสดงละครเวที *โฮโรกิ* (,  ถึง 2,000 ครั้ง เธอเกิดที่เกียวโต ประเทศญี่ปุ่น

เมื่อวันที่ 11 พฤษภาคม ค.ศ. 2009 ทาเกโอะ คาวามูระประกาศว่าโมริจะได้รับรางวัลโคกูมินเอโยโช (; People's Honour Award)

โมริเสียชีวิตในโรงพยาบาลที่โตเกียวเมื่อวันที่ 10 พฤศจิกายน ค.ศ. 2012 ด้วยอายุ 92 ปี

## ผลงาน

### ภาพยนตร์
**[[Lost Spring]]* (1967) – ฮัตสึ
**[[Scattered Clouds]]* (1967)
**[[เจ้าหญิงจิตวิญญาณแห่งพงไพร]]* (1997) – ฮิอิ-ซามะ (เสียง)
**[[Sennen no Koi Story of Genji]]* (2001) – เซ โชนางง

### ละครโทรทัศน์
**อนนะ ทาจิ โนะ เฮียกูมัง โกกุ* (1988) – มาเอดะ มัตสึ
**[[เนเนะ: อนนะ ไทโกกิ]]* (2009)

### พากย์เสียง
#### ไลฟ์แอกชัน
**[[Murder, She Wrote]]* – Jessica Fletcher (แองเจลา แลนส์เบอรี)
#### แอนิเมชัน
**[[มหัศจรรย์หมีผู้ยิ่งใหญ่]]* – ทานานา

## เกียรติยศ

## บรรณาการ
เมื่อวันที่ 1 กรกฎาคม ค.ศ. 2021 กูเกิลฉลองวันเกิดของเธอผ่านกูเกิล ดูเดิล

## อ้างอิง

## แหล่งข้อมูลอื่น
*
ยุทธการที่แม่น้ำฮั่นซุย

**ยุทธการที่แม่น้ำฮั่นซุย** เป็นการสู้รบระหว่างขุนศึกเล่าปี่กับโจโฉในเดือนเมษายน ค.ศ. 219 เมื่อช่วงต้นของยุคสามก๊กในประวัติศาสตร์จีน ยุทธการนี้เป็นการปะทะครั้งใหญ่รอบสุดท้ายในยุทธการที่ฮันต๋งที่จบลงด้วยชัยชนะของเล่าปี่และภายหลังประกาศตนเองเป็นอ๋องแห่งฮันต๋ง

## ภูมิหลัง
แฮหัวเอี๋ยนขุนพลของโจโฉพ่ายแพ้และถูกสังหารโดยฝ่ายเล่าปี่ในยุทธการที่เขาเตงกุนสันเมื่อเดือนกุมภาพันธ์ ค.ศ. 219 เพื่อเป็นการตอบโต้ โจโฉจึงได้นำทัพขนาดใหญ่พร้อมด้วยธัญพืชนับล้านไปช่วยเหลือกองทัพของเขา โจโฉต้องการโจมตีค่ายของฝ่ายเล่าปี่ที่ทางใต้ของแม่น้ำฮั่นซุย ดังนั้น ฝ่ายเล่าปี่จึงส่งขุนพลเตียวจูล่งและฮองตงไปป้องกันบริเวณนี้ ภายหลังเมื่อฮองตงกับทหารไปยึดเสบียงของศัตรู เตียวจูล่งกับเตียวคี (張著 *จาง จู้*) ผู้ใต้บังคับบัญชายังคงอยู่ในค่ายหลักกับเตียวเอ๊กเพื่อความปลอดภัยจนกว่าพวกเขาจะกลับมา

## การรบ
ฮองตงนำทัพบางส่วนไปยึดเสบียงธัญพืชของโจโฉที่เก็บไว้ในเทือกเขาทางเหนือ เตียวจูล่งกับทัพของเขาช่วยเหลือฮองตงในภารกิจนี้ เมื่อฮองตงจากไปนานกว่าปกติ เตียวจูล่งรู้สึกกังวลว่ามีอะไรเกิดขึ้นกับเขา และออกจากค่ายพร้อมกับทหารม้าเบาประมาณ 10 นายเพื่อตามถาทัพของฮองตง ขณะที่ตามหา เตียงจูล่งกับทหารม้าเบาเผชิญหน้ากับทัพหลักของโจโฉและเมื่อทหารของโจโฉเข้าสงครามมากขึ้นเรื่อย ๆ ก็ต้องสู้รบกัน กระนั้นเตียวจูล่งกับจำนวนหนึ่งบุกโจมตีกลุ่มทหาร ในเวลาเดียวกัน เตียวจูล่งโจมตีและถอยทัพ แต่สามารถเอาชนะกองทัพที่ใหญ่กว่าได้

ทหารของโจโฉรวมกลุ่มกันใหม่ แต่เตียวจูล่งกับทหารม้าของเขาฝ่าออกไปได้และนำพวกเขากลับไปยังค่ายหลัก ในการสู้รบนี้ นายทหารเตียวคี (張著 *จาง จู้*) ได้รับบาดเจ็บ ทำให้ไม่สามารถถอยทัพได้ เตียวจูล่งหันหลังกลับช่วยเหลือเตียวคี และนำเขากลับไปที่ค่าย อย่างไรก็ตาม ทัพของโจโฉไล่ตามจนถึงค่าย เมื่อเตียวเอ๊กเห็นว่าทัพโจโฉไล่ตามเตียวจูล่งและมุ่งหน้ามายังค่ายหลัง เขาคิดว่าควรปิดประตูค่ายและเตรียมรับการโจมตี แต่เตียวจูล่งสั่งให้เปิดประตูให้กว้าง ลดธงลง และหยุดตีกลอง

เมื่อเห็นสิ่งนี้ ทัพของโจโฉรู้สึกกลัวว่าจะมีการวางกำลังดักซุ่มภายในค่ายจึงหันหลังกลับ ทันใดนั้นเตียวจูล่งก็สั่งให้ทหารตีกลองเสียงดังและให้ทหารมือเกาทัณฑ์ยิงเกาทัณฑ์ใส่ข้าศึก เขานำทัพของเล่าปี่ไปไล่ตามทหารที่ล่าถอย ทหารของโจโฉสับสนอลหม่านและเหยียบย่ำกันเองขณะพยายามหลบหนี ในขณะที่หลายคนจมน้ำตายขณะพยายามหนีข้ามแม่น้ำฮั่นซุย

## ผลสืบเนื่อง
เมื่อเล่าปี่มาถึงในภายหลังและตรวจดูสนามรบ เขาอุทานว่า: "จูล่งช่างกล้าหาญนัก!" เขาสั่งให้จัดงานฉลองจนดึกเพื่อเป็นเกียรติแก่เตียวจูล่ง นับแต่นั้นมา ทัพของเล่าปี่เรียกเตียวจูล่งเป็น "ขุนพลพยัคฆ์เดช" ()

## อ้างอิง

## บรรณานุกรม
*ตันซิ่ว. *[[สามก๊กจี่]]*.
*ล่อกวนตง. *[[สามก๊ก]]*.
* .

หมวดหมู่:พ.ศ. 762
ฮั่นซุย ค.ศ. 219
ทาเกโอะ คาวามูระ

**ทาเกโอะ คาวามูระ** (; เกิดวันที่ 10 พฤศจิกายน ค.ศ. 1942) เป็นนักการเมืองชาวญี่ปุ่นจากพรรคเสรีประชาธิปไตยที่ดำรงตำแหน่งหัวหน้าเลขาธิการคณะรัฐมนตรีใน ค.ศ. 2008 ถึง 2009 และเป็นสมาชิกสภาผู้แทนราษฎรใน ค.ศ. 1990 ถึง 2021 โดยเป็นตัวแทนของจังหวัดยามางูจิ เขต 3

## อาชีพทางการเมือง
เขามาจากฮางิ จังหวัดยามางูจิและจบการศึกษาจากมหาวิทยาลัยเคโอ เขาทำงานที่เซบุออยล์ใน ค.ศ. 1967 ถึง 1976 คาวามูระจึงเข้าเล่นการเมืองและดำรงตำแหน่งสมาชิกสภานิติบัญญัติจังหวัดยามางูจิ 4 สมัยตั้งแต่ ค.ศ. 1976 จากนั้นเขาได้รับเลือกเข้าสู่สภาผู้แทนราษฎรครั้งแรกใน ค.ศ. 1990

คาวามูระดำรงตำแหน่งรัฐมนตรีว่าการกระทรวงศึกษาธิการ วัฒนธรรม กีฬา วิทยาศาสตร์ และเทคโนโลยีในสมัยนายกรัฐมนตรีจุนอิจิโร โคอิซูมิ จากนั้นในคณะรัฐมนตรีของนายกรัฐมนตรีทาโร อาโซ คาวามูระได้รับการแต่งตั้งเป็นหัวหน้าเลขาธิการคณะรัฐมนตรีในวันที่ 24 กันยายน ค.ศ. 2008 เขายังดำรงตำแหน่งรัฐมนตรีว่าการกระทรวงการต่างประเทศที่รับผิดชอบเรื่องการลักพาตัวในคณะรัฐมนตรีอาโซ และประธานคณะกรรมการกลยุทธ์การเลือกตั้งของพรรคแอลดีพี

## อ้างอิง

* 

## แหล่งข้อมูลอื่น
* เว็บไซต์ทางการ  in Japanese.

หมวดหมู่:สมาชิกนิปปงไคงิ
หมวดหมู่:นักการเมืองจากจังหวัดยามางูจิ
หมวดหมู่:ศิษย์จากมหาวิทยาลัยเคโอ
หมวดหมู่:สมาชิกสภาผู้แทนราษฎรญี่ปุ่น
หมวดหมู่:คณะรัฐมนตรีญี่ปุ่น
หมวดหมู่:ผู้ปฏิเสธการสังหารหมู่ที่หนานจิง
หมวดหมู่:นักการเมืองพรรคเสรีประชาธิปไตย (ญี่ปุ่น)
แซม-บัค

**แซม-บัค** () เป็นยาที่ขายได้โดยไม่ต้องมีใบสั่งแพทย์ ซึ่งผลิตโดยบริษัทแซม-บัค แห่งเมืองลีดส์ ประเทศอังกฤษ บริษัทดังกล่าวก่อตั้งโดยชาลส์ เอ็ดเวิร์ด ฟุลฟอร์ด วางจำหน่ายเป็นครั้งแรกในปี ค.ศ. 1902 ในรูปแบบยาหม่องสมุนไพรและยาขี้ผึ้งฆ่าเชื้อ โดยมีการแนะนำให้ใช้สบู่ตราเดียวกันเพื่อเสริมการรักษา มีการโฆษณาว่าครีมดังกล่าวมีประสิทธิภาพในการรักษาอาการต่าง ๆ รวมถึงบาดแผล รอยฟกช้ำ อาการเคล็ดขัดยอก แผลในกระเพาะ ริดสีดวงทวารที่มีเลือดออก และแม้แต่หวัดกับอาการปวดฟัน อีกทั้งยังสามารถใช้เป็นยาหม่องได้โดยการถูลงบนกล้ามเนื้อหลัง ขา หรือเท้า

แหล่งที่มาของชื่อนี้ไม่ชัดเจน แต่มีการตั้งข้อสังเกตว่าอาจเกี่ยวข้องกับแอฟริกาใต้ แซม-บัคยังคงได้รับความนิยมอย่างกว้างขวางในภูมิภาคดังกล่าว ชื่อตราสินค้านี้เคยใช้เรียกเจ้าหน้าที่รถพยาบาลและเจ้าหน้าที่ปฐมพยาบาลในการแข่งขันรักบี้ลีกในออสเตรเลียและนิวซีแลนด์

ผลิตภัณฑ์ดังกล่าวยังคงผลิตมาจนถึงปัจจุบัน โดยส่วนใหญ่ผลิตโดยไบเออร์ ซึ่งปัจจุบันเป็นเจ้าของเครื่องหมายการค้านี้ แซม-บัคมีจำหน่ายในแอฟริกาใต้ มาเลเซีย อินโดนีเซีย และประเทศไทย

## สูตรผสมยา
ในช่วงต้นศตวรรษที่ 20 มีรายงานว่าสูตรนี้ประกอบด้วยพาราฟิน 66%, เรซินสีซีด (โคโลโฟนี) 20% และน้ำมันยูคาลิปตัส 14% พร้อมด้วยส่วนผสมอื่น ๆ อีกเล็กน้อย เมื่อไม่นานมานี้ ได้มีการนำส่วนประกอบของน้ำมันยูคาลิปตัส การบูร 1.8% น้ำมันไทม์ 0.5% และ น้ำมันซัสซาฟราส 0.65% มาใช้ แซม-บัคที่ผลิตในอังกฤษและไทยไม่มีน้ำมันซัสซาฟราส รายงานในปี ค.ศ. 1908 ที่ตีพิมพ์ใน *[[เดอะบีเอ็มเจ|วารสารการแพทย์อังกฤษ]]* ประมาณการว่าต้นทุนของส่วนผสมสำหรับขนาดมาตรฐานปริมาณ  ต่อกล่องมีราคาหนึ่งฟาร์ธิง แต่ราคาขายปลีกคือ 1 ชิลลิง กับ 1½ เพนนี

## การใช้ในการกีฬา
ในอดีต แซม-บัคใช้กันเป็นยาฆ่าเชื้อและยารักษาโรคทั่วไปอย่างแพร่หลาย โดยเฉพาะอย่างยิ่งกับนักรักบี้ทั่วโลก

## การสร้างแบรนด์และการผลิต
เมื่อวถานีวิทยุลักเซมเบิร์กเริ่มออกอากาศวิทยุเชิงพาณิชย์คลื่นยาวเป็นภาษาอังกฤษในปี 1933 แซม-บัค เป็นผู้โฆษณารายแรกของสถานีดังกล่าว

ในที่สุดฟิซันส์ได้ซื้อสิทธิ์ในตราและเครื่องหมายการค้าของแซม-บัค แต่การผลิตก็หยุดลงในปี 1994 หลังจากขายธุรกิจให้กับโรห์น-ปูแลงก์ ผลิตภัณฑ์ได้รับการฟื้นคืนชีพในสหราชอาณาจักรโดยโรสแอนด์โคในปี ค.ศ. 1996 หลังจากเครื่องหมายการค้าเดิมหมดอายุ ในปี ค.ศ. 2008 โรสอนด์โคประสบความสำเร็จในการต่อต้านการยื่นคำร้องใหม่จากบุคคลที่สามเพื่อจดทะเบียนแซม-บัคเป็นเครื่องหมายการค้า ตั้งแต่ปี 2015 เครื่องหมายการค้าสำหรับแซม-บัคได้รับการจดทะเบียนโดยไบเออร์คอนซูเมอร์แคร์ ในออสเตรเลีย แคนาดา และสหรัฐ นอกจากนี้ อินเตอร์ไทย ฟาร์มาซูติเคิ้ล แมนูแฟคเจอริ่ง ได้สิทธิ์ในการผลิตแซม-บัคให้กับบริษัทไบเออร์ในประเทศไทย เพื่อจัดจำหน่ายในประเทศมาเลเซีย ไทย สิงคโปร์ อินโดนีเซีย และแอฟริกาใต้

ในเมืองลีดส์ กล่องโลหะที่ใช้สำหรับแซม-บัค พิมพ์ในเมืองฮันส์เล็ตโดยชาร์ลส์ ไลท์โอว์เลอร์ ที่โรงพิมพ์ฮันส์เล็ตบนถนนแจ็คเลน โรงงานนี้ยังพิมพ์กระป๋องเป๊ปส์และบิลล์บีนส์ ซึ่งจัดส่งด้วยรถม้าไปยังโรงงานฟุลฟอร์ดที่คาร์ลตัลฮิลล์ใกล้กับวูดเฮาส์เลน

## อ้างอิง

### การอ้างอิง

### บรรณานุกรม
 
*
*

## แหล่งข้อมูลอื่น
* เว็บไซต์แซม-บัคประเทศไทย

หมวดหมู่:ยาหม่อง
หมวดหมู่:ชื่อการค้าของยา